recursal/SuperWikiNEXT-32B huggingface dataset:
**Грамофонска плоча** — вид носач на звук, многу популарен во 80-тите години на XX век. Позната е и како LP и винил. Плочата е округла и од поливинилска маса. Во неа, спирално кон центарот се врежани траки на кои различна назабеност значи различен звук.

LP-плочите имаат пречник од 12 инчи, се вртат со 33 1/3 вртежи во минута и содржат околу 15-ина песни. Постојат и други, специјални плочи за синглови, 8-инчни во пречник, со брзина од 45 вртежи во минута и содржат обично една или две песни.

Грамофонската плоча како тема во популарната култура
----------------------------------------------------

* „Верба" — кус расказ на македонскиот писател Гето Руди од 2017 година.
* „Б-страната повторно победува" (англиски: *B Side Wins Again*) - песна на американската рап-група Паблик енеми (*Public Enemy*) од 1990 година.
* „Војна на 33 1/3" (англиски: *War At 33 1/3*) - песна на Паблик енеми од 1990 година.

Disc-shaped vinyl analog sound storage mediumПредлошка:SHORTDESC:Disc-shaped vinyl analog sound storage medium
За the magazine, видете Phonograph Record (magazine).

Типичен запис од 12 инчи Лп.

|  |  |
| --- | --- |
|  | 
78 rpm video

Видео на грамофонски мотор од 1936 година 78 вртежи во минута(не-електронски) грамофон звук од шелак облога снимка.

---

 |
| *Проблеми со пуштањето? Помош.* |

Наводи
------

1. ↑  Гето Руди, *Можеше да биде реми*. Скопје: Темплум, 2017, стр. 72.
2. 1 2  DISCOGS, Public Enemy ‎– Fear Of A Black Planet (пристапено на 25.8.2019)

|  |  |
| --- | --- |
| Stub icon | *Оваа статија за музика е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4052032-8
* NDL: 00569383
* NKC: fd186718

 |

 |
**Не давај се, Нина** (хрватски: *Ne daj se, Nina*) е хрватска телевизиска серија, преработка на серијата Грдата Бети.

За серијата
-----------

Серијата «**Не давај се, Нина**» снимана е по една од најуспешните колумбиски теленовели, «Грдата Бети» (Yo soy Betty, la Fea), од авторот Фернандо Гајтан, а има слична приказна со екстрапопуларната серија «La fea mas bella» (Грдата убавица) мексиканска серија со огромен број гледачи.

Оваа серија исто така ги следи односите во модната куќа и модното списание, светот на гламурот и празната убавина, реализирана е во продукција на РТЛ Телевизија во соработка со лиценцниот партнер, ФОКС Телевизија од Србија, како и балканските телевизии во Македонија и Босна и Херцеговина.

Серијата кај нас премиерно се прикажува на А1 телевизија.

Приказна
--------

Во светот на високата мода, убавината и парите се пресудни за успех. Во тој гламурозен свет, доаѓа главната хероина Нина Брлек, која не поседува ниту пари, ниту убавина, но е интелигентна, вредна и образувана личност.

Нина почнува да работи како асистентка на генералниот директор, брзо открива дека светот на гламур не е таков каков што го замислувала. На секој чекор се среќава со сплетки, остра конкуренција меѓу моделите, творците и челниците на компанијата. Најголема мака ќе и задават анорексичните манекенки кои ја имаат Нина како омилена тема на разговорот и мото како не треба да изгледа една девојка. Во првата сезона, Нина преку работното место, почнува и да учи се за модата, не само за работното место што го има. Нејзините предлози, честопати се прифатени од творците кои во Нина гледаат личност која добро го познава вкусот на обичниот народ. Нина се вљубува во Давид, човекот за кого работи, но ќе се соочи со жестока конкуренција во девојката Патриција, со која и конкурира за работното место.

### Прва сезона

Првата сезона се работи за: како Нина се вклопува во новото општество, нејзиното пријателство со Мартина, Сања и Корељка, непријателството со Патриција, љубовта кон Давид, лојалноста кон Давид, врската на Барбара и Давид, нивното раскинување, нивното повторно соединување, свадбата, проблемите на Патриција со парите, врската со Марко, врската со Жарко, омразата кон Нина, врската на Петар и Моника, отворањето на ВИП кафето на Моника, врската со Никола, работата на Алекс ос помош од Инес, врската со Рикардо, соперништвото помеѓу Мартина и Никола, тајните на Сања да го заштити Виктор, нивната претпоставена афера, животот на Мира и Владо, заминувањето на Давор во Босна, Владо се вработува како возач кај Гловатцки и др.

Не давај се, Нина на Балканот
-----------------------------

Хрватска: РТЛ Телевизија   
 Македонија: А1 Телевизија   
 Србија: ФОКС Телевизија   
 Босна и Херцеговина: Федеративна Телевизија ФТВ

Надворешни врски
----------------

* Македонско мрежно место
* Српско мрежно место Архивирано на 11 јануари 2008 г.
* Хрватско мрежно место Архивирано на 15 септември 2008 г.
Координати: 41°37′N 20°36′E﻿ / ﻿41.617° СГШ; 20.600° ИГД﻿ / 41.617; 20.600

     Населби во Долна Река.
**Долна Река** ја опфаќа областа од вливот на Рибничка Река во реката Радика па сè до месноста Бошков Мост, односно вливот на Мала Река (Гарска Река) во Радика. Денес во овој дел се сместени и најголем број од живите и развиени села, сите во Општина Маврово и Ростуше:

* Жировница
* Ростуше
* Битуше
* Јанче
* Требиште
* Велебрдо
* Скудриње
* Присојница
* Видуше
* Болетин
* Аџиевци

Етнички и верски состав
-----------------------

Во сите долнорекански села живеат Македонци, кои се поделени во две конфесии - муслимани и православни. Повеќе од 90 % од населението претставуваат Македонци муслимани, додека православно население живее во Битуше и еден дел во Ростуше (16,1 %). Во минатото православни живееле и во селата Велебрдо, Јанче и Требиште.

Поврзано
--------

* Мијачко знаме
* Мијаци
* Македонски региони
* Западна Македонија
* Географија на Република Македонија
**Маја Оџаклиевска** (21 април 1954

) — македонска пејачка на забавна музика. Долги години таа работи и живее во Белград, Србија каде и пее на српски јазик. Маја Оџаклиевска е познат изведувач не само во Македонија и Србија, туку на целата територија на поранешна Југославија.

Животопис
---------

Маја Оџаклиевска е родена на 21 април 1954 година во Скопје. Својата музичка кариера ја започнува како 15 годишно девојче и се појавува на аудиција на Радио Скопје. Во 1970 година таа се преселила во Белград. На покана на Радослав Грајиќ учествува во радио емисијата „Максиметар", каде победила, добила епизодна улога во претставата „Рабле" на Жан Луј Баро. Таа има учествувано на безброј фестивали низ поранешна Југославија. Соработува со големи музички имиња како што се А. Илиќ, Б. Ѓорѓевиќ, С. Марковиќ, М. Туцаковиќ, Г. Копров, К. Костов, К. Ковач, Р. Радивојевиќ и други.

Синглови
--------

Меѓу најголемите хитови на Маја Оџаклиевска се:

* „Многу солзи"
* „Шила"
* „Лиду лидуду"
* „Не допирај ме"
* „Биди добар како што сум јас"
* „Среќо кажи"
* „Само сеќавања" - Опатија '84
* „Сребрени улици" - Опатија '85

Поврзано
--------

* Македонска музика
* Македонски пејачи
* Српска музика

Надворешни врски
----------------

* Фан група на Facebook

|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |
*Drosera microphylla*
***Drosera microphylla***, **златното виножито**, е исправенa повеќегодишна туберкуларна вид од месојадните растенија на родот *Drosera*. Тој е ендемичен за Западна Австралија и расте на гранитни површини или во песочни или латеритни почви. D. microphylla произведува мали, кружни, ливчиња месојадни листови долж исправените држки кои можат да бидат 10-40 см висока. Цвета од јуни до септември, покажувајќи ги големите златни сепали и помалите ливчиња со променлива боја. Во популациите во близина на Перт, ливчињата се црвени, додека бојата на ливчињата во близина на Албани има тенденција да биде портокалова. Некои растенија источно од Есперанс имаат бели ливчиња.

D. microphylla првпат била опишана и именувана од Стефан Ендлихер во 1837 година. Во 1848 година, Жил Емил Планшон го опишал новиот вид *D.calycina*, која подоцна била сведена на синоним за D. microphylla. Џорџ Бентам ја опишал новата сорта D. microphylla var. *малолетно* во 1864 година. Овој таксон исто така бил сведен на синоним за D. microphylla. Конечно, во нејзината таксономска монографија од 1906 година на семејството Droseraceae, Лудвиг Дилс опиша и нова сорта, D. microphylla var. *macropetala*, кој исто така подоцна била сведена на синоним.

Поврзано
--------

* Список на видови

Наводи
------

1. ↑  „Drosera microphylla: Cross, A.". *IUCN Red List of Threatened Species*. 2016-08-01. Посетено на 2022-05-07.
2. ↑  Предлошка:FloraBase
3. ↑  D'Amato, Peter. 1998. *The Savage Garden: Cultivating Carnivorous Plants*. Ten Speed Press: Berkeley, California. pp. 158.
4. ↑  Rice, Barry. 2009. The tuberous erect & scrambling *Drosera*. The Carnivorous Plant FAQ. Accessed online: 30 August 2009.
5. ↑  Schlauer, J. 2009. World Carnivorous Plant List - Nomenclatural Synopsis of Carnivorous Phanerogamous Plants Архивирано на 18 септември 2016 г.. Accessed online: 29 August 2009.
**Даутли** (грчки: *Μονόλοφο*, *Монолофо*; до 1926 г. *Δαουτλή*, *Даутли*)— село во Солунско, Егејска Македонија, денес во општината истоимената општина во областа Централна Македонија, Грција. Населението брои 370 жители (2011).

Географија
----------

Селото е сместено во областа Вардарија на Солунското Поле, на левиот брег на реката Галик. Се наоѓа на помалку од 3 км североисточно од Џумаја, северно од Солун, а јужно од Кукуш.

Историја
--------

Сè до 1920-тите селото Даутли било населено со Турци.

По Балканските војни во 1913 г. селото е припоено кон Грција согласно Букурешкиот договор, кога населението броело 86 жители, сите Турци. Во овој период, во својот патописен попис Боривое Милоевиќ го завел како село со 10 турски куќи, а во 1920 г. се попишани само 26 жители, што укажува на тоа дека пострадало во Првата светска војна. Во 1924 г. населението е иселено во Турција согласно Лозанскиот договор, а на негово место се доведени грчки колонисти, и тоа 29 семејства од Понд и 4 семејства од Источна Тракија. Во 1928 г. Даутли било наполно дојденско село со 123 жители од 35 семејства. Во 1926 г. селото е преименувано во Монолофо.

Населението на Даутли доживеало нагол пораст почнувајќи од пописот во 1961 г. бидејќи кон него почнало да се брои населението на селото Прнар, кое потоа е напуштено.

Население
---------

Еве преглед на населението во сите пописни години, од 1940 г. до денес:

| Година | 1940 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- |
| **Население** | 191 | 135 | 442 | 329 | 322 | 446 | 448 | 370 |

**Извор за 1940-1991 г.**: Т. Симовски, *Населените места во Егејска Македонија*

Стопанство
----------

Во селото претежно се произведуваат тутун и жито.

Поврзано
--------

* Вардарија

Наводи
------

1. ↑  „Попис на населението од 2011 г. Трајно население". Државен завод за статистика на Грција.
2. ↑  Μετονομασίες των Οικισμών της Ελλάδας. Δαουτλή -- Μονόλοφο
3. 1 2 3 4  Симовски, Тодор (1998). *Населените места во Егејска Македонија : географски, етнички и стопански одлики*. II дел. Скопје: Институт за национална историја. стр. 316.
4. ↑  „Κατάλογος των προσφυγικών συνοικισμών της Μακεδονίας σύμφωνα με τα στοιχεία της Επιτροπής Αποκαταστάσεως Προσφύγων (ΕΑΠ) έτος 1928". Архивирано од изворникот 20 јуни 2012. Посетено на 20 јуни 2012.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Даутбал |
| --- |
|  |
| ОЕ Даутбал | 
* Даутбал

 |
|  |
| ОЕ Калитеја 2 | 
* Градобор
* Даутли
* Ени Маала
* Нареш
* Ново Село
* Џумаја

 |
|  |
| ОЕ Мигдонија ³ | 
* Ајватово
* Антуполи 1
* Балџа
* Дремиглава

 |
|  |
| Историски | 
* Ак Бунар
* Камара
* Карипци
* Прнар
* Трите Ана

 |
|  |
| 1 Создадено во поново време. 2 *Новодаден збирен назив кој не се води според ниеден топоним.* ³ *Наречена по долномакедонската област Мигдонија* |

 |
**Марџери Луиз Алингeм** (20 мај 1904 – 30 јуни 1966) ― англиска писателка од „Златното доба на детективските романи". Таа, заедно со Агата Кристи, Дороти Ли Сејерс и Најо Марш, се сметала за една од четирите „кралици на криминалот".

Алингем е најпозната по јунакот од нејзините романи, детективот Алберт Кемпион.

Живот и кариера
---------------

Марџери Алингам е родена на 20 мај 1904 година во лондонската населба Илинг во Англија. По раѓањето, нејзиното семејство се преселило во село во близина на Колчестер.

Во 1923 година го објавила нејзиниот прв роман, *Белкерчиф Дик.* Нејзино прво дело со детективска тематика била серија раскази објавени од Дејли експрес во 1927 година. Популарност кај читателската публика стекнала во 1929 година по објавувањето на романот *Злосторството кај Блек Дадли*. Ова било прво дело во кое се појавува Алберт Кемпион, иако прво како спореден лик. Алберт Кемпион повторно се појавува во *Мистериозната милја*, делумно благодарение на притисокот од нејзините американски издавачи. Кемпион се покажал многу успешен лик, а Алингем го направила централен лик во уште 17 романи и преку 20 раскази.

Алингам боледувала од рак на дојка и починала на 30 јуни 1966 година, на 62-годишна возраст. Нејзиниот последен роман, *Товарот на орлите*, по нејзино барање го довршил нејзиниот сопруг и бил објавен во 1968 година.

Наводи
------



1. ↑  'The Great Detectives: Albert Campion' by Mike Ripley, Strand Magazine
**Душко Георгиевски** (р. 16 мај 1972

 во Свети Николе) — македонски фолк пејач и адвокат.

Животопис
---------

Душко студира на правниот факултет во Скопје. Од 1994 година почнува активно да се занимава со музика, како фолк пејач. Тој често настапува на фестивалите: Фолк Фест Валандоно, Роса, Цветници, Тумба Фест и други. Негова најпозната песна е **Свири ми виолино** покрај неа се: **Со синџири да ме врзат**, **Маре мори Маре**, **Ракија**, **Жими овој крст**...

Негова сопруга е Марија Георгиевска автор и водител на емисијата "Профит" повеќе од 10-години која се емитува на Наша ТВ.

Надворешни врски
----------------

* Душко Георгиевски на YouTube.
**Драган Вучиќ** (Скопје, 6 септември 1955

 — Скопје, 4 мај 2020

) — македонски композитор, пејач, филантропист и телевизиски водител. Тој има компонирано голем број на хитови, како што се *Свирете ја Зајди Зајди*, *Ангели ме носат* и *Кажи Ѕвездо*.

Во 80-тите години е дел од групата "Тавче Гравче" каде е бас-гитарист. Во 1990-тите беше водечки вокал на поп-фолк бендот „Кода". Тој ја компонираше песната Ти си сон, отпеана од неговиот син Мартин Вучиќ, одбрана да ја претставува Македонија во Евровизија 2005. 

Во текот на неговата кариера тој исто така беше водител на повеќе телевизиски емисии на македонските телевизии. Неговата прва емисија како водител е: "Вашите 5-минути" на Сител-телевизија.

Вучиќ боледувал од рак на белите дробови и неговата состојба се усложнила откако се заразил со COVID-19 во април 2020 година. Тој почина на 4 мај 2020 на инфективната клиника во Скопје на 64-годишна возраст.
**Леонидас Петропулакис** (грчки: *Λεωνίδας Πετροπουλάκης*) бил андартски капетан, деец на грчката вооружена пропаганда и учесник во Борбата за Македонија.

Животопис
---------

Петропулакис е роден 1880 година во селото Гитио во областа Мани на Пелопонес. Учел право во Атина. Во јануари 1906 година одржал говор за андартски капетан Јоанис Скордакос кој загинал во Мариово.

Во пролета истата година го продал дел од своите имоти и формирал чета од 25 маниоти, а во неа влегол и неговиот братучет Илија Петропулакис, ветеран од Критското востание и Грчко-турската војна од 1897 година.

Со оваа чета зел учество во Борбата за Македонија против четите на Македонската револуционерна организација.

Во март се сретнал со вратениот од Македонија, андартски капетан Андонис Влахакис во Пиреја. По различни патишта двете чети стигнале во Трикала, а од таму во Македонија. 

На 7 мај 1906 година здружената чета на Андонис Влахакис и Петропулакис го нападнале селото Осничани. Во селото присуствувале двајца членови на реонската чета на Македонската револуционерна организација, Нумо Кировски и Кољо Бараков, којшто раководат со одбраната на селската милиција, а во борбата учествувала и Тана Кировска .

Во неколку часовната битка загинале Влахакис и Леонидас и Панајотис Петропулакис, а по пристигањето на османлиските сили андартите се повлекле. Според грчки извори во Битката загинале 15 души, а 11 биле ранети .

Во 1926 година селото Езерец е преименувано во Петропулаки

Извори
------

1. 1 2  Λεωνίδας Πετροπουλάκης - Καπετάν Λεωνίδας
2. ↑  „Илюстрация Илинден", 1937 г. бр.88, стр.11
3. ↑  Христо Силянов. „Освободителните борби на Македония", том II, стр.221.
4. ↑  „Douglas Dakin, Ο Ελληνικός Αγώνας στη Μακεδονία, εκδ. οίκος αδελφών Κυριακίδη, 1996". Архивирано од изворникот на 2016-03-06. Посетено на 2011-01-27.
5. ↑  „Δημήτρης Λιθοξόου. Μετονομασίες των οικισμών της Μακεδονίας 1919 - 1971". Архивирано од изворникот 20 јуни 2012. Посетено на 20 јуни 2012.
**Марина Стојанова** е (родена 1962 година во Велес, Македонија) македонски писател. Пишува поезија и проза.

### Биографија

Марина Стојанова родена како Манчевска, е родена на 02. февруари 1962 год. во Велес, Македонија. Основно и средно економско училиште (економски техничар) ги завршува во родниот град Велес. 

Активен член е на Клубот на писатели „Коста Солев Рацин" во Велес. Со поетско творештво се занимава од првите школски години. Во 2002 год. во емисијата Семејна Палета на МРТ е гостин во рубриката Наш Конкурс со песната Патник и е добитник на втора награда. Како поет учествува и на многу поетски манифестации во градот и поетски манифестации во Македонија. Свои песни има објавено и во „Списание Велес" кое излегува еднаш годишно.

### Библиографија

Автор е на следниве книгиː

* „Кога Зборува Душата" во 2004 год

* „ Сребрена Месечина" 2006 год.

* „Ѕвезден Сон" песнички за деца2007 год.

* „Ти Во Нашата Мисла" , 2012 год.

* „Факел Вечно Што Ќе Свети" 2022 год.

* „Шарко и Жарка басни и бајки за деца" 2014 год.

* „Ѕвезден Сон" , 2015 год.

* „Поглед "2018 год.

* „Новата Година Радост Носи" 2018 год. ,

* „На Двобој Со Судбината" 2020 год. роман,

* „Љубов "2022 год.

  

Марина исто така со свои песни поезија учевствува и во збирки со група автори како што се: Замрзнати Поеми 2020 год. „ Скопјанката Света Мајка Тереза" , „Шепотот на љубовта"„ Светска Енциклопедија на поети и писатели во 2021" год.

### Наводи

### Надворешни врски

1. ↑  „Промовирани нови книги од автори од македонската дијаспора – Матица на иселениците од Македонија". Посетено на 2024-02-10.
Симболот на фестивалот во 2018 година
**Зонемондштерне** (германски: *SonneMondSterne*; скратено: *SMS*) — еден од најголемите музички фестивали на отворено посветен на елетронската музика во Европа. На фестивалот понекогаш настапуваат и изведувачи во мизчките правци рок и поп. Фестивалот се одржува секоја година, во вториот викенд во месец август, во Залбург-Еберсдорф, Тирингија.

Историја
--------

Првото издание на фестивалот се одржало на две бини во 1997 година со околу 2.500 посетители. Во 2011 година, тридневниот фестивал го посетиле околу 35.000 луѓе. Од 2007 година, секое издание на фестивалот во името ја содржи додавката „X" како ознака за римскиот број десет. Така, фестивалот во 2007 година се среќава како со називот „SMS.XI", што всушност го претставува единаесетто издание. Јубилејното 20. издание на фестивалот во 2016 година било распродадено уште во февруари истата година, што не се случило никогаш претходно во историјата на фестивалот.

Надворешни врски
----------------

|  |  |
| --- | --- |
| Ризница | „Зонемондштерне" на Ризницата ? |

* Официјално мрежно место (германски)

Наводи
------

1. ↑  Mathias Kaden über SonneMondSterne. *Groove Magazin*. 17 јули 2012.
2. ↑  SonneMondSterne 2011. festivalguide.de.
3. ↑  SonneMondSterne-Festival ist so früh wie noch nie ausverkauft Архивирано на 10 јуни 2016 г.. *Thüringer Allgemeine*. 25 февруари 2016.
Цртеж од 1838 година на стражари кои пушат долги чибучки лулења во турско кафе, прикажана во *Патувања во Западен Кавказ* од Едмунд Спенсер.
**Чибук** (турски: *çıbuk, çubuk*, „стап") — релативно долга шуплива цевка за тутунско луле, често во комплет со глинена посатка украсена со скапоцени камења. Цевката на чибукот обично е во распон од 1,2 до 1,5 метри, малку повеќе дури и од цевките од западните черчворден лулиња. Иако се првенствено познати како турски лулиња, чибуците исто така се популарни во Иран.

Како и кинеските опиумски лулиња, чибуците се стари уреди за пушење и многу ретко се произведуваат во современо време. Нивната употреба во Турција и на Блискиот Исток згаснала со порастот на популарноста на наргилето и цигарите. Старите чибуци и чинии за чибуци сè уште може да се купат како антиквитети.

Слични лулиња некогаш биле користени во Северна Африка за пушење хашиш. Некои специјализирани чибуци се направени да служат како долги цевки за држење цигари. Некои имаат одвоиви делови за устата што се откачуваат.

Познато е дека Енвер-паша пушел чибук, како и Јаргис ел-Џухари (Моалем Гургус Кофт), коптски египетски водач избран да биде општ надгледник на целиот Египет од Наполеон во 1798 година.

Наводи
------

1. ↑  chibouk, *Dictionary.com Unabridged (v 1.1).* Random House, Inc. 2009.
2. ↑  „чибук" — Дигитален речник на македонскиот јазик
3. ↑  „чибук" — Официјален дигитален речник на македонскиот јазик
4. ↑  probertencyclopaedia.com Архивирано на 29 април 2013 г. *Probert Encyclopedia* - Chibouk
5. ↑  flickr.com Детаљ од фотографија 1910 CORBIS на која Енвер-паша пуши чибук
**Институт за статистика** (албански: *Instituti i Statistikave – INSTAT*) ― независно јавно правно лице задолжено да произведува службена статистика во Република Албанија.

ИНСТАТ е организиран на централно ниво, со регионални заводи за статистика на месно ниво кои работат во рамките на неговата организациска структура, која се одобрува со одлука на Собранието, согласно одредбите од важечката законска регулатива за независните установи.

Преглед
-------

Статистичката служба во Република Албанија ја врши Институтот за статистика. Во 1924 година, бил создаден завод за статистика кој водел различни економски записи во Министерството за јавни работи и земјоделство. Активноста на оваа канцеларија била ограничена на земјоделски инвентари кои го опфатиле бројот на земјоделци и видот и количината на користење на земјиштето со земјоделски и сточарски растенија, како и некои детални статистички податоци за индустријата, трговијата, извоз-увозот и цените. Статистичката служба на крајот била институционализирана со Уредба бр. 121, дт. 8/04/1940 година.

Статистичкиот систем што следел е воспоставен со Одлука бр. 35, датум 13.01.1945 година со создавањето на Дирекцијата за статистика, установа подредена на Советот на министри. Подоцна оваа дирекција преминала во надлежност на Државната комисија за планирање.

Денеска, согласно законот бр. 17, од 05.04.2018 година *„За службена статистика"*, овој систем се состои од голем број установи одговорни за производство на службена статистика и други установи, јавни или други, кои произведуваат статистика од различни области за следење или спроведување на нивните развојни политики. Националниот статистички систем своите активности ги врши во согласност со наведениот закон и повеќегодишната програма за статистика која е одобрена со посебна одлука на Собранието.

Поврзано
--------

* Демографија на Албанија
* Список на национални и меѓународни статистички служби
* Евростат

Наводи
------

1. ↑  „Rreth INSTAT-it". Instituti i Statistikave. Архивирано од изворникот на 2022-08-29. Посетено на 28 ноември 2023.
2. ↑  „Ligji nr.17/2018 Për Statistikat Zyrtare" (PDF). Kuvendi i Shqipërisë. Архивирано од изворникот (PDF) на 2018-11-14. Посетено на 28 ноември 2023.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 168470234
* LCCN: no95058384
* GND: 10010477-0
* SUDOC: 149694024

 |

 |
Закривеност на опашката кај овие два глувци зависи од епигенетскиот фактор - метилацијата на ДНК
**Епигенетското наследување** претставува наследни промени во фенотипот или на генот предизвикани од механизми разлизнични од мутации. Таквите промени може да бидат видливи по неколку генерации клетки, или дури и повеќе генерации на живи суштества. Познати епигенетски механизми се метилација на ДНК, процеси на ниво на РНК (особено интерференција на РНК), обработка на протеини, инактивација на полови хромозоми.

Поврзано
--------

* 5-Хидроксиметилцитозин

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh2011005133
* GND: 7566079-9
* NDL: 01203421
* NKC: ph943439

 |

 |
**Шкембе-чорба** или **чкембе-чорба** – јадење кое често се среќава во балканската, македонската, бугарската, грчката, турската и источноевропската кујна. Се приготвува од добро сварено и ситно исечкано телешко или јагнешко шкембе. На чорбата ѝ се додаваат зачини – лук, киселина, лут црвен пипер или лути пиперки. Популарна е како средство против мамурлак.

Рецепт
------

Потребни состојки:

* Шкембе (1,5 килограм)
* Морков (4-5 )
* Компир (2 )
* Лук (2 чешниња)
* Целер (1 парче)
* Магдонос (1 китка)
* Црвен пипер (1 кафена лажица)
* Сол (1 кафена лажица)
* Сув зачин (1 кафена лажица)
* Црн пипер (1 кафена лажица)
* Лаворов лист (1-2 )
* Брашно (1 супена лажица)

Шкембето добро се мие и се става во тенџере. Се тура 1-2 литри вода и тенџерето се става на оган за да зоврие содржината. Шкембето треба да се вари додека не омекне. По желба може да се додаде јунешка коска да се вари заедно со шкембето. Кога шкембето е сварено, се вади од тенџерето и се става настрана.

Во друго тенџере со малку масло се пропржуваат морковите, лукот и целерот исечкан на коцки.

Вареното шкембе се сече на ленти или коцки и се додава во тенџерето. Се пропржува, па се додава течноста од варењето (процедена), зачините и исечканиот компир и се остава да се вари. 

Се подготвува запршка од масло, брашно и црвен пипер. Се додава во тенџерето и се остава да се вари уште 1-2 минути. 

Толчен лук се меша со магдонос и оцет и може да се додаде во готовата чорба.

Поврзано
--------

* Шкембе

Наводи
------

1. ↑  Шкембе-чорба[*мртва врска*] на семрежното место на Мое мени
**Хаплоидизацијата** било процес на преполовување на хромозомската содржина на клетката, со што се произведувала хаплоидна клетка. Во рамките на нормалниот репродуктивен циклус, хаплоидизацијата била една од главните функционални последици на мејозата, а другата била процес на хромозомски вкрстување што ја мешала генетската содржина на родителските хромозоми. Обично, хаплоидизацијата создавала моноплоидна клетка од диплоиден прогенитор, или можела да вклучи преполовување на полиплоидна клетка, на пример да се направело диплоидно растение компир од тетраплоидна лоза на растенија од компир.

Ако хаплоидизацијата не била проследена со оплодување, резултатот бил хаплоидна лоза на клетки. На пример, експерименталната хаплоидизација можела да се користи за враќање на сој на хаплоиден *Dictyostelium* од диплоиден вид. Понекогаш се јавувала природно кај растенијата кога мејотски редуцираните клетки (обично јајце клетки) се развивале со партеногенеза.

Хаплоидизацијата била една од постапките што ја користеле јапонските истражувачи за да создале Кагуја, глушец кој имал истополови родители; два хаплоиди потоа биле комбинирани за да се направел диплоидниот глушец.

Обврската за хаплоидизација била контролен пункт во мејозата што следела по успешното завршување на премеиотската репликација на ДНК и посветеноста на рекомбинацијата.

Поврзано
--------

* Полиплоидија
* Плоиди

Наводи
------

1. ↑  ML Kothari, L Mehta (2002). „Bipolar hermaphroditism of somatic cell as the basis of its being and becoming: celldom appreciated". *Journal of Postgraduate Medicine*. **48** (3).
2. ↑  Welker, DL; Williams, KL (1981). „Genetic and cytological characterisation of fusion chromosomes of Dictyostelium discoideum". *Chromosoma*. **82**: 321–32. doi:10.1007/bf00285758. PMID 7227041.
3. ↑  Minet, M; Nurse, P; Thuriaux, P; Mitchison, JM. „Uncontrolled septation in a cell division cycle mutant of the fission yeast Schizosaccharomyces pombe". *J Bacteriol*. **137**: 440–6. PMC 218468. PMID 762020.
Карта на говорители на ромскиот јазик во Колумбија
**Ромскиот јазик во Колумбија** ― јазична врста на ромскиот/циганскиот јазик што е зборуван во Колумбија.

Потекло
-------

Неговото потекло се претпоставува во Балучистан и Синди пред околу 1000 години поради преселбите на Ромите кон Европа. Ромскиот јазик пристигнал во Колумбија во текот на 19 век, што се потврдува со постоењето на семејства на говорители до четвртата генерација.

Раширеност и подгрупи
---------------------

Тие се наоѓаат главно во департманите Атлантико, Боливар, Кордоба, Нарињо, Норте де Сантандер, Сантандер и Вале дел Каука, покрај градот Богота. Ромското население во овие урбани средишта сочинува 93,47 % од целата земја.

Главните подгрупи на етничката група се Болочок, Бојрас, Чурон, Јанес, Лангосети и Бимбај; повеќето од нив припаѓаат на групата Калдераши. Јазично, во земјата може да се идентификуваат две групи: говорители на т.н. романес и говорители на т.н. румениасте. Првите се наоѓаат во градовите Баранкиља, Богота, Кали, Картагена, Кукута, Жирон, Итагуи, Пасто и Согамосо. Румеанисте, зборуван од Лударите, е концентриран во Кукута и во други градови во регионот Кариби.

Општественокултурна состојба
----------------------------

Ромските народи се особени со тоа што се номади, тоа ги потисна општествено, маргинализирани и прогонувани поради нивната ситуација. Ромите во Колумбија се многу ранливи, со високи нивоа на сиромаштија и потреби, што предизвика Ромите да бидат гледани со немилост од остатокот од општеството. Овој проблем се влошува со фактот што традиционалните занаети на Ромите - како што се обуката за коњи и циркуските дела - станале вон употреба.

Наводи
------

1. 1 2 3 4 5 6 7 8 9 10 11  Instituto Caro y Cuervo. „Mapas de lenguas de Colombia". Архивирано од изворникот на 2017-10-10. Посетено на 2022-04-03. Занемарен непознатиот параметар `|idioma=` (се препорачува `|language=`) (help); Занемарен непознатиот параметар `|acces-date=` (help)
**Љубиша Георгиевски** (30 мај 1937, Битола - 6 декември 2018, Скопје) — македонски театарски и филмски режисер, драмски писател и есеист, теоретичар на театарот, политичар, и професор по театарска режија и глумечка игра на Факултетот за драмски уметности во Скопје.

Кариера
-------

Дипломирал на Академијата за театар, филм, радио и телевизија, група „Театар и радио режија", во Белград, 1974.

Како театарски режисер, има поставено преку 160 постановки во Македонија, Србија, Хрватска, Босна и Херцеговина, Словенија, Бугарија, Романија, Полска и други држави, како и четири постановки во САД, каде на универзитетите во Јужна Калифорнија и Тексас предавал теорија на театарот и глумечка игра. Неговите претстави се играат на повеќе од десет јазици и истите гостувале ширум Европа, од кои позначајни гостувања се во Москва и Виена.

Зборувал англиски, француски, италијански, руски, бугарски, а се служи и со словенечки, полски и романски.

Има објавено десеттина книги.[] Како филмски режисер има режирано четири филма: „Под исто небо" (1964), „Планината на
гневот" (1968), „Републиката во пламен" (1969), „Цената на градот" (1970).

Како новинар има напишано преку двесте авторски колони во „Дневник".

Награди
-------

Добитник е на повеќе од дваесетина награди во рамките на поранешна Југославија, како и наградата од критиката за претставата „Искушение" од Вацлав Хавел во Theater Center како најдобра претстава на театарската сезона. Неговите пиеси „Црна" и „Јованка Орлеанска" се играни со успех, а некои од нив сè уште се на репертоарот.

Добитник е на бројни награди за режија. Наградата „11 Октомври" (1981), Наградата на Здружението на драмските уметници во СРМ (1962), „Војдан Чернодрински" (1965, 1990, 1994), „Стерја" (1965, 1981), „Златен венец" на МЕС Сараево (1969, 1974, 1976, 1977, 1978), Награда на Зружението на театарските работници на БиХ (1972), „Јоаким Вуиќ" (1974).

### Други награди

* „4 Ноември" на градот Битола (2012)
* Орден „Стара планина" 1 степен (Бугарија) (2004)

Политичка кариера
-----------------

На претседателските избори во 1994 година Георгиевски бил претседателски кандидат на ВМРО-ДПМНЕ.

Бил амбасадор и ја претставува Република Македонија во:

* Бугарија (од 2000 до 2004) и
* Србија (од 2009 до 2013)

Бил претседател на Собранието на Република Македонија (2006-2008).

Наводи
------

1. ↑
2. ↑
3. 1 2
4. ↑

| Политички функции
 |
| --- |
| Претходник**Љупчо Јордановски** | **Претседател на Собранието на Македонија**2006–2008 | Наследник**Трајко Вељаноски** |

|  |  |  |  |  |
| --- | --- | --- | --- | --- |
| 

| * п
* р
* у
Претседатели на Собранието на Република Македонија |
| --- |
|  |
| 
* Андов
* Петковски
* Климовски
* Поповски
* Јордановски
* Георгиевски
* Вељаноски
* Џафери
* Митрески

 |  |

 |
**Демократска алтернатива (ДА)** — поранешна центристичка политичка партија во Македонија. Основана e на 21 март 1998 од страна на Васил Тупурковски, поранешен член на Претседателството на Југославија.

Историја
--------

Пред парламентарните избори во 1998 година ДА склучила предизборна коалиција со ВМРО-ДПМНЕ и заедно со неа победила на изборите и формирала влада, во која влегла, покрај овие две партии, и Демократската партија на Албанците.

Единствен кандидат за претседател од ДА, бил водачот на партијата, Васил Тупурковски, кој на претседателските избори во 1999 година освоил 163.206 гласови или 15,7% од гласовите, но не успеал да се квалификува во вториот круг.

Контроверзија
-------------

Во периодот кога ДА била во владата се донела контроверзна одлука за признавање на Тајван како суверена држава, потег што според ДА требало да ја извлече земјата од економската криза, но од кого не произлегле никакви економски поволности.

На парламентарните избори во 2002 година, ДА освоила 1,4% од гласовите и не освоила мандати во Собранието.

Наводи
------
Комиње од шардоне после пресувањето
**Комина** (често **комиње**) или **џибра** — остаток од овошјето, обично од грозје по гмечењето, кој се остава да ферментира по што се точи вино, се вари ракија и сл.. Комињето се добива од добро узреани плодови кои се гмечат и се ставаат во садови каде ферментираат во одреден период. Садовите каде ферментираат плодовите треба да бидат од материјал кој не реагира на плодовите киселини.

Коминарката, ракија која се добива од гроздово комиње, го добила името според комината.

По дестилацијата комината претставува отпад кој може да се искористи како органско ѓубриво или како влезна суровина во алтернативни извори на енергија.

Комина во македонските поговорки
--------------------------------

* Здравје и топол сомун, и од комиње вода.

Наводи
------

1. ↑  „џибра" — Дигитален речник на македонскиот јазик
2. ↑  „комина" — Дигитален речник на македонскиот јазик
3. ↑  ИНТЕГРИРАНО СПРЕЧУВАЊЕ И КОНТРОЛА НА ЗАГАДУВАЊЕТО Архивирано на 28 декември 2019 г. општина Гевгелија
4. ↑  Вински и органски отпад – енергетски потенцијал за добивање електрична енергија во Тиквешијата на семрежното место на БанкоМетар
5. ↑  Македонски пословици Архивирано на 1 август 2020 г. на семрежното место на Пелистер

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NKC: ph816885

 |

 |
**Петар Вангелов Погончев** — македонски револуционер, учесник во македонското револуционерно движење, член на Македонскиот комитет, а потоа член и војвода на Македонската револуционерна организација.

Животопис
---------

Погончев е роден во 1875 г. во селото Загоричани, Костурско, тогаш во Османлиското Царство, денес во Грција. Завршил IV клас гимназија во Софија и подоцна бил дел од Бугарската армија. Станал член на Врховниот комитет и во 1900 г. се вратил во Загоричани. Во септември 1902 година го пречекал и го помагал Анастас Јанков во неговата дејност која била против интересите на МРО.

Покасно Погончев ги сфатил погубните игри на врховистите и стапил во МРО и активно учествувал во Илинденското востание како војвода на четата од село Загоричани. Учествувал во преземањето на гратчињата Клисура и Невеска. Во 1904 година бил заробен и осуден на три години. Пролетта 1907 г. бил ослободен и повторно се активирал со револуционерна дејност.

Загинува во 1908 г. во борба со грчки андарти во село Горничево, или според други извори, во битка со турски аскер во с. Емборе, која се случила непосредно пред Младотурската револуција.

Георги Константинов Бистрицки пишува за него:

|  |  |  |
| --- | --- | --- |
| „ | Петар Погончев од село Загоричани, со неполно средно образование, истакнат деец - горд патриот, падна херојски во последната битка со турците во с. Емборе и тури крај на неподносливите маки и страдања. од тешка и неизлечива болест. | "|

Поврзано
--------

* Козма Погончев

Наводи
------

1. ↑  Силяновъ, Христо (1933). *Освободителнитѣ борби на Македония* (PDF). I. Илинденското възстание. София: Издание на Илинденската Организация. стр. 170–171.
2. ↑  Николов, Борис Й (2001). *Вътрешна македоно-одринска революционна организация: Войводи и ръководители (1893-1934): Биографично-библиографски справочник*. София: Издателство „Звезди". стр. 130. ISBN 954-9514-28-5.
3. ↑  Пелтеков, Александър Г. (2014). *Революционни дейци от Македония и Одринско* (II. изд.). София: Орбел. стр. 361. ISBN 9789544961022.
4. 1 2  Бистрицки (1919). *Българско Костурско* (PDF). Ксанти: Издава Костурското Благотворително Братство „Надежда" в гр. Ксанти. Печатница и книжарница „Родопи". стр. 53.
5. ↑  Тзавелла, Христофор (2003). *Дневник на костурския войвода Лазар Киселинчев*. София: Македония прес. стр. 303. ISBN 954-8823-46-2.
**The Cars** ― американска рок-група основана во Бостон во 1976 година. Членови на групата биле: Рик Окасек (ритам-гитара), Бенџамин Ор (бас-гитара), Елиот Истон (главна гитара), Грег Хокс (клавијатури) и Дејвид Робинсон (тапани). Окасек и Ор ја споделувале улогата на главен вокал, а Окасек бил главен текстописец и водач на групата.

The Cars биле прогласени за најдобар нов изведувач во 1978 година според гласовите на читателите *на Rolling Stone*. Нивниот прв албум, *The Cars*, бил продаден во шест милиони примероци и 139 недели се задржал на топ-листата за албуми *Billboard* 200. The Cars имале четири Топ-10 хитови: „Shake It Up" (1981), „You Might Think" (1984), „*Drive*" (1984) и „Tonight She Comes" (1985). Групата ја освоила наградата за видео на годината за „You Might Think" на првите <a href="./МТВ\_Видео\_Музички\_Награди" rel="mw:WikiLink">МТВ Видео Музички Награди</a> во 1984 година.

The Cars се распаднале во 1988 година. Ор починал во 2000 година од рак на панкреас. Во 2007 година, Истон и Хокс му се придружиле на Тод Рандгрен и со други музичари ја основале групата The New Cars. Преживеаните оригинални членови од The Cars повторно се обединиле во 2010 година и го снимиле седмиот и последен албум на групата, *Move Like This*, кој бил издаден во мај 2011 година. По кратка турнеја за поддршка на *Move Like This*, бендот повторно заминал на пауза. Во април 2018 година, The Cars биле примени во Куќата на славните на рокенролот и повторно се обединиле за да настапат на церемонијата за воведување во куќата. Тоа бил последен настап на групата со Окасек, кој починал на 15 септември 2019 година од кардиоваскуларни болести.

Членови на групата
------------------

* Рик Окасек – водечки и придружен вокал, ритам-гитара, клавијатури (1976–1988, 2000, 2010–2011, 2018; died 2019)
* Елиот Истон – главна гитара, придружен вокал (1976–1988, 2000, 2010–2011, 2018)
* Бенџамин Ор – водечки и придружен вокал, бас-гитара, клавијатури (1976–1988, 2000; died 2000)
* Грег Хокс – клавијатури, гитари, придружни вокали (1976–1988, 2000, 2010–2011, 2018), саксофон (1976–1979), бас (2010–2011)
* Дејвид Робинсон – тапани, удирачки инструменти, придружни вокали (1976–1988, 2000, 2010–2011, 2018), клавијатури (1983-1984)

Дискографија
------------

* *The Cars* (1978)
* *Candy-O* (1979)
* *Panorama* (1980)
* *Shake It Up* (1981)
* *Heartbeat City* (1984)
* *Door to Door* (1987)
* *Move Like This* (2011)

Наводи
------

Надворешни врски
----------------

* **Не пронајдов URL. Укажете URL овде или ставете го на Викподатоците.**
* AllMusic biography



1. ↑  "Life after The Cars" *The Cincinnati Post* October 11, 1997: 16A
2. ↑  Smith, Troy L. (March 20, 2018). „The Cars confirm performance at 2018 Rock Hall Ceremony". Cleveland.com. Посетено на April 12, 2018.
3. ↑  „Ric Ocasek, Lead Singer of The Cars, Dead in New York at 75". NBC New York. September 15, 2019. Посетено на September 15, 2019.
Чизбургери од In-N-Out
**Чизбургер** (англиски: *cheeseburger*) — вид хамбургер што содржи сирење. Неговото име е образувано од спојувањето на англиските зборови *cheese* (сирење), и *hamburger* (хамбургер). При правење чизбургери, сирењето се пресекува и се додава на крајот од печењето. Се користат различни видови сирење, како моцарела, горгонѕола или чедар. Како и хамбургерите, тие можат да бидат украсени со различни состојки како зелена салата, домат, кромид, кисели краставички, сенф, мајонез, кечап или сланина. Традиционално се продаваат во ресторани за брза храна.

Историја
--------

Додавањето сирење во хамбургерите станало популарно во доцните 1920-ти и раните 1930-ти, а постојат неколку теории за тоа кој го создал првиот чизбургер. Оваа чест обично му се припишува на Лионел Стернбергер, кој во 1926 г. на 16-годишна возраст работел како готвач во ресторанот на неговиот татко во Пасадена, Калифорнија. Според приказната, тој експериментирал така што фрлил дебело парче американско сирење врз врел хамбургер.

Една од првите појави на чизбургер на мени во ресторан била во 1928 г. на менито на ресторан во Лос Анџелес, кој понудил чизбургер наполнет со чили за 25 центи. И други ресторани тврдат дека подоцна го измислиле чизбургерот.

Во САД, Националниот ден на чизбургерот се празнува на 18 септември секоја година.

Наводи
------

1. ↑  Piasecki, Joe (16 януари 2012). „Pasadena claims its slice of burger history". *Los Angeles Times*. ISSN – 3035 0458 – 3035 Проверете ја вредноста `|issn=` (help). no-break space character во `|issn=` во положба 5 (help); Проверете ги датумските вредности во: `|date=` (help)
2. ↑  Harvey, Steve (27 март 1991). „Only in L.A.". *Los Angeles Times*. стр. B2. Cooking at his father's short-order joint in Pasadena in the early 1920s, [Sternberger] experimentally tossed a slice (variety unknown) on a hamburger...
3. ↑  Grace, Roger M. (5 януари 2004). „Old Menus Tell the History of Hamburgers in L.A.". *Metropolitan News-Enterprise*. Проверете ги датумските вредности во: `|date=` (help)
4. ↑  Spiers, Katherine (8 септември 2013). „Were Cheeseburgers Invented in Pasadena?". KCET.
5. ↑  National Cheeseburger Day

Надворешни врски
----------------
**НУ Турски театар - Скопје** - театар на народности во Скопје основан во 1949 година.

Историја
--------

Стариот и новиот Турски театар, од 1910-те години.
Со решение на Извршниот одбор на градскиот народен одбор на Скопје, во втората половина на декември 1949 година донесе решение за почеток со рабора на Малцинскиот театар со што се крунисаа напорите на немнозинските заедници за свој театар. Прв директор на театарот бил Абдуш Хусеин. Турската група ја прикажа својата прва премиера на 8 јули 1950 година, претставата „Сомнително лице" од Бранислав Нушиќ беше во режија на Абдуш Хусеин, и постига голем успех. Се редеа премиерни изведби, а колективот на Турскиот театар се збогатуваше со искуства. Младите артисти-ентузијасти се повеќе израснуваа во вистински уметници на сцената. Вомедиумите се повеќе се известуваше за постигнувањата на овој млад, но полетен колектив. Турскиот театар на својата сцена презентираше извонредни театарски остварувања, и врвни театарски креации кој ја освојуаа публиката. Турскиот театар соработувал со многу режисери од Македонија, Турција и од странство, како и со познатиот турски актер и режисер Јуџел Ертен. Благодарение на разновидниот и квалитетен репертоар Турскиот театар стекнуваше се побројна и редовна публика. За културното зближување на народите важни се и гостувањата што беа организирани во многу држави, Признанијата кои Турскиот театар ги доби низ годините од компетентни македонски и светски театарски жири комисии, како и од критиката навистина се бројни и ласкави. Турскиот театар е добитник на бројни награди и признанија за претстави на реномирани домашни и меѓународни фестивали. Добитник е и на државните награди и признанија "11-октомври", "13-ноември" и "Орден за Заслуги за Македонија". Уметниците живеат со наградите и искрените аплаузи од публиката. Актерот Фирдаус Неби на фестивалот на Мали и експериментални во Сараево за улогата на "Раскољников" во "Злосторство и казна" го доби "Златниот лаворов венец" за најдобро актерско остварување и беше прогласен за актер на годината. Бедија Беговска, Салаетин Билал и Љутви Сејфула се добитници на наградата "11-октомври", а значајни се домашните и меѓународните награди и признанија на Шерафетин Неби, Мушереф Лозана, Мустафа Јашар, Перихан Ејупи-Туна, Елјеса Касо, Сузан Максут, Селпин Керим, Џенап Самет, Сузан Акбелге, Несрин Таир, Осман Али и други актери.

Театарот во 2019 година се помлади со 10 актери, кои ја продолжуваат традицијата и го збогатуваат неговиот репертоар.

Турски театар - Скопје ја негува и продукцијата за деца. Претставите за најмладите најчесто играни во претпладневниот термин, имаат деца од најразлични јазични средини.

Претстави
---------

Првата претстава на Турски театар е "Сомнително лице" од Бранислав Нушиќ, одиграна во салонот на Македонски народен театар на 8 јули 1950 година во режија на Абдуш Хусеин. Во претставата играле актерите Шефки Махмут, Јелдиз Ахмет, Суна Махмут, Сеза Окџуоглу, Бехиќ Садулах, Шерафетин Неби, Фикрет Демир, Абдуш Хусеин и Фаик Хасан.
Благодарение на пријателското однесување, **Грбавиот кит** *(Megaptera novaeangliae)* е омилен меѓу набљудувачите на китови. Тој има сино црно тело, длабоко врежана опашна перка и исклучително долги предни перки слични на крилја. На опашната и на предните перки често има бели ознаки - тие ознаки се единствени како отисоците од прстите и според нив се препознаваат единките. За разлика од повеќето китови-усани, грбавите китови често го ловат својот плен така што одоздола пливаат нагоре. За да го згуснат јатото риби и ситни бели риби, тие често во спирали обиколуваат околу нив, истовремено испуштајќи воздух. Понекогаш таквото „ловење во мрежа од меурчиња" го прават заедно, како екипа, повеќе китови. Грбавите китови летото го поминуваат во студените води богати со храна, а зиме се придвижуваат во пониските географски ширини за да раѓаат младенчиња. Често се хранат во близина на бреговите. Иако е заштитен вид, бројот на грбави китови денес е само една петтина од бројот пред периодот на ловењето китови.

Наводи
------

1. ↑  „*Megaptera novaeangliae*". *IUCN Red List. Version 2008*. International Union for Conservation of Nature. 2008. Посетено на 7 October 2008.
2. ↑  „Study: Humpback whale population is rising". 2008-05-23. Посетено на 2008-05-23.

Надворешни врски
----------------

General
* US National Marine Fisheries Service Humpback Whale web page
* ARKive - images and movies of the humpback whale *(Megaptera novaeangliae)* Архивирано на 26 април 2006 г..
* Photos and information about humpback whales and other cetaceans in Mayumba National Park Архивирано на 24 април 2015 г.
* Humpbacks of Hervey Bay, Queensland, Australia
* The Dolphin Institute Whale Resource Guide Архивирано на 27 февруари 2006 г. and scientific publications Архивирано на 28 февруари 2006 г.
* Humpback Whale Gallery (Silverbanks)
* (француски)Humpback whale videos
* Book about the two humpback whales lost in the Sacramento River in May 2007 -
* The Humpback Whales of Hervey Bay
* Epic humpback whale battle filmed

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh96002625
* GND: 4146842-9
* BNF: cb122513586 (податоци)
* NDL: 01210572

 |

 |